Урысейпсо зэхьэзэхуэхэм щIедзэ
 «Демография» лъэпкъ проектым и «Спорт – норма жизни» федеральнэ Iыхьэм хиубыдэу, «Лига здоровья нации» урысейпсо жылагъуэ зэгухьэныгъэм УФ-м СпортымкIэ и минитерствэм къыдиIыгъыу къызэрегъэпэщ «Человек идущий» къэкIухьынымкIэ къэралпсо зэхьэзэхуэхэр. Гуп щхьэхуэ зэхуашэсыурэ абы хэтыну Iэмал яIэщ дэтхэнэри.
Зэхьэзэхуэм гупхэр цIыху 20-50-у щызэхагъэувэ. Дэтхэнэ зыми зыщригъэтхын хуейщ пщIэншэу интернетым ит «Человек идущий» мобильнэ гуэдзэным. АдэкIэ абы къибжынущ командэм хэтхэм къакIуа лъэбакъуэхэр икIи абы ипкъ иткIэ гупым рейтинг хуагъэфэщэнущ.
Зэхьэзэхуэхэр IыхьитIу зэхэтынущ. 2021 гъэм и фокIадэм и 10-м къыщыщIэдзауэ жэпуэгъуэм и 10 пщIондэ – пэщIэдзэ Iыхьэщ – гупхэр зэхагъэувэнущ, хэтынухэр ирагъэджэнущ. ЕтIуанэ Iыхьэм жэпуэгъуэм и 15-м къыщыщIэдзауэ щэкIуэгъуэм и 15 пщIондэ зэхьэзэхуэхэр екIуэкIынущ.
АдэкIэ зэпеуэхэм кърикIуахэм япкъ иткIэ текIуахэр ягъэпэжэнущ.
Муниципальнэ, корпоратив, студент командэхэр, пенсионерхэр ирагъэблагъэ зэхьэзэхуэм хэтыну.

Къэхъун Бэч.
